SAWAD บวก 4% จับตาวอร์ฯ 2 เทรดพรุ่งนี้ ฟากพื้นฐานแกร่งผลงานครึ่งหลังฟื้น เป้า 55.50 บ.
SAWAD บวก 4% จับตาวอร์ฯ 2 เทรดพรุ่งนี้ ฟากพื้นฐานแกร่งผลงานครึ่งหลังฟื้น เป้า 55.50 บ.
SAWAD บวก 4% จับตาวอร์ฯ 2 เทรดพรุ่งนี้ ฟากพื้นฐานแกร่งผลงานครึ่งหลังฟื้น เป้า 55.50 บ.
16 ก.ย. 2563

ผู้สื่อข่าวรายงานว่า ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ล่าสุด ณ เวลา 10.34 น. อยู่ที่ 48.25 บาท ปรับตัวขึ้น 2 บาท หรือ 4.32% ด้วยมูลค่าการซื้อขาย 379.63 ล้านบาท
โดย บริษัทหลักทรัพย์ กสิกรไทย จำกัด ปรับคำแนะนำ  SAWAD จาก “ถือ” เป็น “ซื้อ” และเพิ่มราคาเป้าหมายขึ้นจาก 53.50 บาท  เป็น  55.50 บาท หลังจากทำการปรับประมาณการกำไรปี 2563-2565 ขึ้น  มูลค่าหุ้นในปัจจุบันถือว่าถูก ด้วยการ PBV ปี 2563-2564 ที่ 2.7 เท่า/2.3 เท่า ทั้งนี้คาดกำไรครึ่งปีหลังจะปรับขึ้น เป็น 1.0 พันล้านบาทต่อไตรมาส จาก 982 ล้านบาท ในไตรมาส 2/2563 ด้วยการเติบโตของสินเชื่อที่ฟื้นตัวขึ้น
สำหรับการปรับเพิ่มประมาณการกำไรปี 2563-2565 ได้ปรับเพิ่มประมาณการกำไรปี 2563 ขึ้น 9.1% ปี 2564 เพิ่มขึ้น 11.7% และปี 2565 เพิ่มขึ้น 8.7% เป็น 4.05 พันล้านบาท /4.5 พันล้านบาท และ 5.35 พันล้านบาทตามลำดับ เพื่อสะท้อนถึงแผนการปรับลดต้นทุนของ SAWAD ในครึ่งปีหลัง รวมถึงค่าความสูญเสียด้านเครดิตที่คาดว่าจะเกิดขึ้น (ECL) และต้นทุนเงินทุน (funding cost) ที่ลดลงจากการเบิกวงเงิน สินเชื่อดอกเบี้ยต่ำ (soft loan) ในไตรมาส 3/2563
นอกจากนี้ได้ปรับลดสมมติฐานอัตราส่วนค่าใช้จ่ายต่อรายได้ (CI ratio) สำหรับปี 2563-65 ลง เป็น 39.7% /36.8% /34.4% ตามลำดับ เนื่องจากแผนของบริษัทฯ ในการลดจำนวนพนักงานลงในครึ่งหลังของปี 2563 ถึงปี 2564
โดยผู้บริหารระบุว่าจะไม่มีการตั้งสำรองสำหรับปัจจัยความไม่แน่นอน (Management overlay) ในครึ่งหลังของปี 2563 ขณะที่ SAWAD มีแผนการจะเบิกใช้ soft loan 1.6 พันล้านบาท ในไตรมาส 3/2563 เพื่อเป็นการลดต้นทุน หรือ funding cost ลง จึงปรับเพิ่มอัตราส่วนต่างดอกเบี้ย (NIM) ปี 2563-2565 ขึ้น เป็น 17.5% /14.6% /17.1% ตามลำดับจากผลดังกล่าว
ดังนั้นคาดว่ากำไรของ SAWAD ในช่วงปี 2563-2565 จะมีอัตราการเติบโตเฉลี่ยต่อปี (CAGR) ที่ 12.5% คาดกำไรฟื้นตัวขึ้น ในครึ่งปีหลัง โดยคาดว่ากำไรในครึ่งหลังของปี 2563 จะปรับดีขึ้นเป็น 1.0 พันล้านบาท/ไตรมาส จาก 982 ล้านบาท ในไตรมาส 2/2563
ทั้งนี้ การปรับลดต้นทุนและธุรกิจนายหน้าค้าประกัน จะช่วยชดเชยผลตอบแทนสินเชื่อที่ลดลงได้ แม้จะเชื่อว่า SAWAD จะได้รับผลกระทบเชิงลบจากการปรับลดเพดานอัตราดอกเบี้ยสินเชื่อจำนำทะเบียนรถและสินเชื่อส่วนบุคคลลงเป็น 24% และ 25% ตามลำดับ จาก 28%
อย่างไรก็ตามบริษัทฯ ก็มีแผนบรรเทาผลกระทบดังกล่าวด้วยการ
ขณะที่เช้าวันนี้ (16 ก.ย.2563) ตลาดหลักทรัพย์แห่งประเทศไทย (ตลท.) รับหลักทรัพย์ประเภทใบสำคัญแสดงสิทธิที่จะซื้อหุ้นสามัญ ของบมจ.ศรีสวัสดิ์ คอร์ปอเรชั่น (SAWAD) ใช้ชื่อย่อใบสำคัญแสดงสิทธิ SAWAD-W2 เข้าซื้อขายใน SET ตั้งแต่วันที่ 17 ก.ย.63 โดยมีจำนวนหน่วยใบสำคัญแสดงสิทธิที่เป็นหลักทรัพย์จดทะเบียน 54,923,477 หน่วย ราคาใบสำคัญแสดงสิทธิ 0.00 บาท/หน่วย อายุไม่เกิน 5 ปี อัตราการใช้สิทธิ 1 ใบสำคัญแสดงสิทธิต่อ 1 หุ้นสามัญใหม่ ที่ราคาใช้สิทธิ 100 บาท/หุ้น กำหนดใช้สิทธิครั้งแรกวันที่ 28 ก.พ.66 และใช้สิทธิครั้งสุดท้ายวันที่ 29 ส.ค.68
 
 